Dusivý kašel a krv v hliene
Dobrý deň,
prosím Vás už 2týždne ma trápi kašel, veľakrát vykašlem aj hustý zelený hlien ale niekedy ma len dusí. 2-3 krát som v hliene spozorovala malé množstvo krvi. Som zúfalá, CRP mám v poriadku, vraj ani bakerie žiadne to nie sú. Dosť sa bojím, niečo na taký kašel?
Dobrý deň,
ďakujeme za Vašu otázku.
Kašeľ je to obranný dýchací reflex, pomocou ktorého dochádza k postupnému zbavovaniu sa nečistôt a cudzorodých elementov v dýchacích cestách.
Na podporu uvoľňovania hlienov Vám odporúčam liek Erdomed. Tento liek znižuje viskozitu bronchiálnych sekrétov, čo uľahčuje vykašliavanie. Je indikovaný na liečbu akútnych a chronických ochorení horných a dolných dýchacích ciest, má tiež protektívny účinok proti zhoršeniu ochorenia dýchacích ciest. U dospelých sa podáva 1 vrecko (225 mg) 3-krát denne.
Krv sa v hliene najčastejšie vyskytuje v dôsledku infekčných a zápalových ochorení dýchacích ciest. Vykašliavanie krvi však môže byť symptómom rôznych ochorení, a to nielen respiračného systému. Ak sa uvedené príznaky vyskytli až po absolvovanom lekárskom vyšetrení, alebo sa Vám napriek liečbe stav nezlepšuje, je potrebné opakované lekárske vyšetrenie pre stanovenie príčiny uvedených ťažkostí a nastavenie adekvátnej liečby.
Prajem skoré uzdravenie.
S pozdravom
PharmDr. Veronika Kiabová